## Uredba o izmjenama i dopunama Uredbe o osnivanju Ureda za javnu nabavu Vlade Republike Hrvatske

### NN 98/2005 (10.8.2005.), Uredba o izmjenama i dopunama Uredbe o osnivanju Ureda za javnu nabavu Vlade Republike Hrvatske

# VLADA REPUBLIKE HRVATSKE

**1905**

Na temelju članka 26. stavak 1. Zakona o Vladi
Republike Hrvatske (»Narodne novine«, br. 101/98, 15/2000,
117/2001, 199/2003i 30/2004) i članka 60. stavka 1. i 2. Zakona o sustavu
državne uprave (»Narodne novine«, br. 75/93, 92/96,
48/99, 15/2000, 59/2001 i 199/2003), Vlada Republike Hrvatske je na sjednici
održanoj 4. kolovoza 2005. godine donijela

## UREDBU

### O IZMJENAMA I DOPUNI UREDBE O OSNIVANJU UREDA ZA JAVNU NABAVU VLADEREPUBLIKE HRVATSKE

Članak 1.

U Uredbi o osnivanju Ureda za javnu nabavu Vlade
Republike Hrvatske (»Narodne novine«, broj 179/2003), članak 5. mijenja se i
glasi:

»Za obavljane poslova iz djelokruga Ureda,
ustrojavaju se unutarnje ustrojstvene jedinice:

– Odjel za nadzor javne nabave,

– Odjel za razvoj i unapređenje sustava javne
nabave i

– Odjel za međunarodne odnose.«

Članak 2.

Iza
članka 5. dodaju se članci 5a., 5b., 5c., i 5d., koji glase:

»Članak 5a.

Odjel za nadzor javne nabave obavlja sljedeće
poslove:

– provodi nadzor nad primjenom zakona i podzakonskih akata u području javne nabave,

– sustavno prati pravilnost primjene propisa,

– vodi propisane očevidnike,

– priprema prijedloge upravnih akata,

– pruža stručnu pomoć, radi jedinstvenog
postupanja u provođenju nadzora, te u tom smislu, daje upute i mišljenja
obveznicima primjene Zakona o javnoj nabavi,

– podnosi prekršajnom sudu zahtjev za pokretanje
prekršajnog postupka, odnosno, prijedlog za pokretanje kaznenog postupka
Državnom odvjetništvu Republike Hrvatske,

– sudjeluje u izradi nacrta prijedloga zakona i podzakonskih akata u području javne nabave,

– sudjeluje u pripremi i provedbi programa
izobrazbe subjekata, te promovira sustav javne nabave u obliku seminara i
stručnih savjetovanja,

–
obavlja i druge poslove iz nadležnosti ovog Ureda.

Čanak 5b.

Odjel za razvoj i unapređenje sustava javne
nabave obavlja sljedeće poslove:

– prikuplja, evidentira, obrađuje i analizira
podatke o javnoj nabavi,

– priprema i održava web stranicu Ureda,

– vodi bazu podataka Ureda,

– priprema i provodi programe izobrazbe
subjekata, te promovira sustav javne nabave u obliku seminara i stručnih
savjetovanja,

– sudjeluje u izradi nacrta prijedloga zakona i podzakonskih akata u području javne nabave,

– obavlja i druge poslove iz nadležnosti ovog
Ureda.

Članak 5c.

Odjel za međunarodne odnose obavlja sljedeće
poslove:

– sudjeluje u radu međunarodnih institucija u
području javne nabave,

– izravno i u suradnji s nadležnim tijelima
Republike Hrvatske obavlja poslove međunarodne suradnje,

– organizira, priprema, provodi i koordinira
međunarodne projekte iz područja javne nabave,

– koordinira i prati stanje usklađenja hrvatskog
zakonodavstva iz područja javne nabave s pravnim stečevinama Europske unije, te
izrađuje potrebna izvješća,

– kontaktira s međunarodnim institucijama i
organizacijama akreditiranim u Republici Hrvatskoj,

– sudjeluje u izradi nacrta prijedloga zakona i podzakonskih akata u području javne nabave,

– sudjeluje u pripremi i provedbi programa
izobrazbe subjekata, te promovira sustav javne nabave u obliku seminara i
stručnih savjetovanja u suradnji s inozemnim stručnjacima,

– obavlja i druge poslove iz nadležnosti ovog
Ureda.

Članak 5d.

Radom odjela upravljaju načelnici odjela, koji
imaju položaj čelnika unutarnjih ustrojstvenih jedinica. Za svoj rad načelnici
su odgovorni predstojniku Ureda i zamjeniku predstojnika.”

Članak 3.

Članak 7. mijenja se i glasi:

»U tablici u kojoj je određen okvirni broj
državnih službenika za obavljanje poslova iz djelokruga Ureda, koja je sastavni
dio ove Uredbe, a koja se ne objavljuje u »Narodnim novinama«, mijenja se broj
državnih službenika potreban za obavljanje poslova iz djelokruga Ureda.

Novi broj potrebnih državnih službenika daje se
u tablici iz stavka 1. ovog članka.«

Članak 4.

Predstojnik Ureda za javnu nabavu Vlade
Republike Hrvatske uskladit će Pravilnik o unutarnjem redu Ureda s odredbama
ove Uredbe, u roku 30 dana od dana njezina stupanja na snagu.

Članak 5.

Ova
Uredba stupa na snagu danom objave u »Narodnim novinama«.

Klasa:
023-03/05-01/25

Urbroj: 503020-05-1

Zagreb,
4. kolovoza 2005.

Predsjednik

**dr****. sc. Ivo
Sanader, v. r.**

Uredba, NN 98/2005-1905